CELEX: 62013TN0071
Language: el
Date: 2013-02-07 00:00:00
Title: Υπόθεση T-71/13: Προσφυγή της 7ης Φεβρουαρίου 2013 — Anapurna κατά ΓΕΕΑ — Annapurna (ANNAPURNA)

6.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 101/25
            
         Προσφυγή της 7ης Φεβρουαρίου 2013 — Anapurna κατά ΓΕΕΑ — Annapurna (ANNAPURNA)
   (Υπόθεση T-71/13)
   2013/C 101/54
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Anapurna GmbH (Βερολίνο, Γερμανία) (εκπρόσωποι: P. Ehrlinger και T. Hagen, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Annapurna SpA (Prato, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση του πέμπτου τμήματος προσφυγών του ΓΕΕΑ, της 3ης Δεκεμβρίου 2012, στο μέτρο που έκανε δεκτή την καταχώριση του υπ’ αριθ. 001368166 κοινοτικού σήματος «ANNAPURNA» και δεν την κήρυξε άκυρη για τα προϊόντα «σάκοι» (κλάση 18), «κλινοσκεπάσματα και πανικά κρεβατιού» (κλάση 24) και «είδη ένδυσης, πιλοποιία, παντόφλες» (κλάση 25),
            
         
               —
            
            
               να καταδικάσει την παρεμβαίνουσα στα δικαστικά έξοδα, συμπεριλαμβανομένων εκείνων της διαδικασίας ενώπιον του τμήματος προσφυγών του ΓΕΕΑ,
            
         
               —
            
            
               να διατάξει το καθού να προσκομίσει τα αποδεικτικά για τη χρήση («πειστήρια») τα οποία υπέβαλε η παρεμβαίνουσα στο πλαίσιο της διαδικασίας για την κήρυξη της ακυρότητας.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: λεκτικό σήμα «ANNAPURNA» για προϊόντα των κλάσεων 3, 18, 24 και 25 — Αίτηση καταχωρίσεως κοινοτικού σήματος υπ’ αριθ. 1 368 166
   
      Δικαιούχος του κοινοτικού σήματος: η αντίδικος ενώπιον του τμήματος προσφυγών
   
      Αιτούσα την κήρυξη της ακυρότητας του κοινοτικού σήματος: η προσφεύγουσα
   
      Αιτιολογία της αιτήσεως κηρύξεως της ακυρότητας: η αίτηση εκπτώσεως βασιζόταν στον λόγο ότι το επίμαχο κοινοτικό σήμα δεν είχε αποτελέσει αντικείμενο ουσιαστικής χρήσεως στην Ευρωπαϊκή Ένωση επί διάστημα πέντε συνεχών ετών, κατά την έννοια του άρθρου 51, παράγραφος 1, στοιχείο α', του κανονισμού 207/2009 του Συμβουλίου, για όλα τα προϊόντα για τα οποία καταχωρίστηκε.
   
      Απόφαση του τμήματος ακυρώσεως: μερική κήρυξη ακυρότητας του κοινοτικού σήματος
   
      Απόφαση του τμήματος προσφυγών: μερική ακύρωση της προσβληθείσας αποφάσεως και κήρυξη της ακυρότητας του κοινοτικού σήματος για περαιτέρω προϊόντα
   
      Προβαλλόμενοι λόγοι: παράβαση του άρθρου 51, παράγραφος 1, στοιχείο α' του κανονισμού 207/2009.